CELEX: 22019D0743
Language: hr
Date: 2017-07-07 00:00:00
Title: Odluka Zajedničkogodbora EGP-a br. 136/2017 od 7. srpnja 2017. o izmjeni Priloga II. (Tehnički propisi, norme,ispitivanje i potvrđivanje) Sporazumu o EGP-u [2019/743]

16.5.2019   
               
               
                  HR
               
               
                  Službeni list Europske unije
               
               
                  L 128/31
               
            
         ODLUKA ZAJEDNIČKOG ODBORA EGP-A
         br. 136/2017
         od 7. srpnja 2017.
         o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u [2019/743]
         ZAJEDNIČKI ODBOR EGP-a,
         uzimajući u obzir Sporazum o Europskom gospodarskom prostoru (Sporazum o EGP-u), a posebno njegov članak 98.,
         budući da:
         
                     (1)
                  
                  
                     Provedbena odluka Komisije (EU) 2017/500 оd 21. ožujka 2017. o priznavanju dobrovoljnog programa „Bonsucro EU”za dokazivanje sukladnosti s kriterijima održivosti iz Direktive 98/70/EZ i Direktive 2009/28/EZ Europskog parlamenta i Vijeća (1) treba se uključiti u Sporazum o EGP-u.
                  
               
                     (2)
                  
                  
                     Provedbena odluka Komisije 2011/439/EU (2), koja je uključena u Sporazum o EGP-u, prestala je važiti 9. kolovoza 2016. te bi stoga upućivanje na nju trebalo izbrisati iz Sporazuma o EGP-u.
                  
               
                     (3)
                  
                  
                     Prilog II. Sporazumu o EGP-u trebalo bi stoga na odgovarajući način izmijeniti,
                  
               DONIO JE OVU ODLUKU:
         
            Članak 1.
            Tekst točke 6.ae (Provedbena odluka Komisije 2011/439/EU) u poglavlju XVII. Priloga II. Sporazumu o EGP-u zamjenjuje se sljedećim:
            
               „32017 D 0500: Provedbena odluka Komisije (EU) 2017/500 оd 21. ožujka 2017. o priznavanju dobrovoljnog programa „Bonsucro EU”za dokazivanje sukladnosti s kriterijima održivosti iz Direktive 98/70/EZ i Direktive 2009/28/EZ Europskog parlamenta i Vijeća (SL L 76, 22.3.2017., str. 40.).”
            
         
         
            Članak 2.
            Vjerodostojni su tekstovi Provedbene odluke (EU) 2017/500 na islandskom i norveškom jeziku koji se objavljuju u Dodatku o EGP-u Službenom listu Europske unije.
         
         
            Članak 3.
            Ova Odluka stupa na snagu 8. srpnja 2017. pod uvjetom da su podnesene sve obavijesti iz članka 103. stavka 1. Sporazuma o EGP-u (*1).
         
         
            Članak 4.
            Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
         
         
            Sastavljeno u Bruxellesu 7. srpnja 2017.
            
               
                  Za Zajednički odbor EGP-a
               
               
                  Predsjednica
               
               Sabine MONAUNI
            
         
         
            (1)  SL L 76, 22.3.2017., str. 40.
         
            (2)  SL L 190, 21.7.2011., str. 81.
         
            (*1)  Ustavni zahtjevi nisu navedeni.